Аԥсны акультуратә афиша: ацәыргақәҵа, аспектакльқәа
© Sputnik / Томас Тхайцук Пустой театральный зал
© Sputnik / Томас Тхайцук
Аинформациатә маҵзуреи арадиои Sputnik Аԥсны есымчыбжьа ишәыднагалоит ареспубликаҿы имҩаԥысуа атеатртә қәгыларақәа, афилармониатәи аестрадатәи аконцертқәа, ацәыргақәҵақәа уҳәа жәпакы разгәаҭа.
Абҵара 20 инаркны 26-нӡа Аԥсны имҩаԥысуа акультуратә хҭысқәа - Sputnik аматериал аҿы.
Sputnik
Аҿар ртеатр
Абҵара 21 асааҭ 19:00 рзы Аԥснытәи аҿартә театр аҿы иддырбоит "Ишьаарҵәырахаз ачара" (Федерико Гарсиа Лорка). Арежиссиор-ақәыргылаҩ – Нхыҵ Уаԥстәыла зҽаԥсазтәыз артист Гиви Валиев.
РУСДРАМ
Абҵара 20 асааҭ 19:00 рзы ахәаԥшцәа иддырбоит аспектакль "Ацынҵәарах" Баграт Шьынқәба ироман ашьаҭала.
Абҵара 21 сааҭ 19:00 рзы РУСДРАМ ахәаԥшцәа ирыднагалоит ақәыргыламҭа "Аԥҳәыс аҳкәажә лаара".
Абҵара 25 асааҭ 16:00 рзы аспектакль "Сандро" (Фазиль Искандер).
Абҵара 26 асааҭ 19:00 рзы - аспектакль “Амра ашәахәақәа зхьыршоу” (Антон Корнилов иқәыргыламҭа).
АЗХ
Асахьаҭыхыҩ Борис Ашәба ихаҭалатә цәыргақәҵа "Амра ашәахәақәа". Ацәыргақәҵа аус ауеит абҵара 14 инаркны абҵара 24 рҟынӡа.
Борис Ашәба – Аҟәатәи асахьаҭыхратә школ даушьҭымҭоуп. Аԥснытәи Аҳәынҭқарратә университет аекономикатә факультет далгеит 1989 шықәсазы. Аекономикатә ҭҵаарадыррақәа дыркандидатуп. Иусумҭақәа ҵәахуп ахатәы коллекциақәа рҿы Аԥсны, Урыстәыла, Испаниа, Ҭырқәтәыла.